**Tonje Strøm** (født 20. april 1937 i Oslo, død 2. november 2010) var en norsk billedkunstner og illustratør. Hun var utdannet ved Statens Håndverks- og Kunstindustriskole fra 1954 til 1959. 59 av verkene hennes er i Nasjonalmuseets samling.

### Liv og virke

Tonje Strøm var datter av Roar Strøm og Ingeborg Andersen, og er oppvokst på Frogner i Oslo. Som 18-åring begynner hun på Statens Håndverks-og Kunstindustriskole, og utdanner seg som illustratør, grafiker og maler. Hun er mest kjent for sine illustrasjoner for en rekke barnebøker for forskjellige norske forlag. Blant annet illustrerte hun for Inger Hagerups *Hulter til bulter* fra 1979 og Einar Øklands tegnspråkbilledbok *Egg til alle* fra 1982. Tonje Strøm fikk Kulturdepartementets barnebokpris for bokillustrasjonene sine fem ganger, første gang for tegningene til Ebba Linds *Per-Pål-Espen på Sommerøya* allerede i 1959. Barnebokillustrasjonene skildrer tilværelsen sett fra barns øyne og har ofte et humoristisk preg. I tillegg har hun illustrert sangbøker, diktbøker og antologier. Hun illustrerte blant annet for dikt av Jan Erik Vold, for eksempel "God dag! Jeg er et dikt". Simultant med disse arbeidene, var hun også fast illustratør for det feministiske tidsskriftet "Sirene" fra starten av 1973 til nedleggelsen i 1983. Tematikker som kvinnekamp og likestilling, var en gjenganger i flere av hennes illustrasjoner, og ble et viktig arbeid med tanke på hennes senere karriere som billedkunstner. På 80-tallet skjer det et skifte, hvor hun begynner å male og illustrere krig og ødeleggelse. Store politiske temaer, både internasjonale og debatter i Norge, skal prege arbeidene hennes som billedkunstner frem til hennes død i 2010.

Referanser
----------

1. ↑   Artists of the World Online, oppført som Tonje Strøm Aas, AKL Online kunstner-ID 10000137[Hentet fra Wikidata]
2. 1 2   Store norske leksikon, Store norske leksikon-ID Tonje\_Strøm[Hentet fra Wikidata]
3. 1 2   Norsk kunstnerleksikon, Norsk kunstnerleksikon ID Tonje\_Strøm, besøkt 9. oktober 2017[Hentet fra Wikidata]
4. 1 2   KulturNav, KulturNav-ID ac03d859-5410-4174-a9dc-bb3892e3ad86, besøkt 9. oktober 2017[Hentet fra Wikidata]
5. ↑   Norsk kunstnerleksikon, nkl.snl.no[Hentet fra Wikidata]
6. ↑  admin (3. desember 2010). «Tonje Strøm (1937-2010) – nekrolog». *Norsk barnebokinstitutt*. Besøkt 8. mars 2024.
7. ↑  «Tonje Strøm». *Nordiska Kvinnor/ Nordic Women*. s. 86.
8. ↑  admin (3. desember 2010). «Tonje Strøm (1937-2010) – nekrolog». *Norsk barnebokinstitutt*. Besøkt 8. mars 2024.
9. ↑  Hoff, Svein Olav (19. april 2023). «Tonje Strøm». *Norsk kunstnerleksikon* **(norsk)**. Besøkt 8. mars 2024.
10. ↑  Hoff, Svein Olav (19. april 2023). «Tonje Strøm». *Norsk kunstnerleksikon* **(norsk)**. Besøkt 8. mars 2024.
11. ↑  *Numer 71-82 2007-2009*. s. 25.
12. ↑  Hoff, Svein Olav (19. april 2023). «Tonje Strøm». *Norsk kunstnerleksikon* **(norsk)**. Besøkt 8. mars 2024.
13. ↑  Hoff, Svein Olav (19. april 2023). «Tonje Strøm». *Norsk kunstnerleksikon* **(norsk)**. Besøkt 8. mars 2024.

Eksterne lenker
---------------

* (no) Publikasjoner av Tonje Strøm i BIBSYS
* Nekrolog ved Karin Beate Vold, Norsk barnebokinstitutt

Portaler: Litteratur | Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** Prabook **·** BIBSYS **·** VIAF **·** GND **·** LCCN **·** ISNI **·** SUDOC **·** KulturNav
 |